Document ID: 32000D0673

32000D0673
L 280/52
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 20 октомври 2000 година
относно определяне на специални условия за внос на рибни продукти с произход от Намибия
(нотифицирано под номер С(2000) 3063)
(текст от значение за ЕИП)
(2000/673/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. относно определяне на ветеринарно-санитарните изисквания за производството и пускането на пазара на рибни продукти (1), последното изменена с Директива 97/79/ЕО (2), и по-специално член 11 от нея,
като има предвид че:
(1)
Експерт на Комисията е извършил посещение за инспекция в Намибия, за да провери условията, при които се извършва производството, съхранението и експедирането към Общността на рибни продукти.
(2)
Разпоредбите на законодателството на Намибия относно здравната инспекция и мониторинга на рибните продукти може да се считат за еквивалентни на установените с Директива 91/493/ЕИО.
(3)
Ministry of Trade and Industry (MTI) в Намибия е в състояние ефективно да контролира прилагането на действащото в страната законодателство.
(4)
По силата на Споразумението между Република Намибия и South African Bureau of Standards (SABS), SABS е определено като технически орган и Ministry of Trade and Industry (MTI) на Намибия е прехвърлило на SABS в съответствие със своите компетенции извършването на инспекцията и мониторинга на предприятията и корабите, както и издаването на здравни сертификати.
(5)
Правилата по сертифицирането, посочени в член 11, параграф 4, буква а) от Директива 91/493/ЕИО, трябва също така да обхващат определяне на образец на здравен сертификат, минималните изисквания по отношение на езика/езиците, на който/които следва да бъде изготвен документът и длъжността на лицето, упълномощено да го подписва.
(6)
В съответствие с член 11, параграф 4, буква б) от Директива 91/493/ЕИО, на опаковката на рибните продукти следва да се прикрепя обозначение на името на третата страна и номера на одобрението/регистрационния номер на предприятието, кораба фабрика, хладилния склад или хладилния кораб на произход.
(7)
В съответствие с член 11, параграф 4, буква в) от Директива 91/493/ЕИО, трябва да се изготвят списъци на одобрените предприятия, кораби фабрики и хладилни складове, както и списък на хладилни кораби, съоръжени в съответствие с изискванията на точки 1 до 7 от приложение II към Директива 92/48/ЕИО (3). Тези списъци трябва да бъдат изготвени въз основа на съобщение от MTI до Комисията. От това следва, че задължение на MTI е да осигури съответствие с разпоредбите, установени за тази цел в член 11, параграф 4 от Директива 91/493/ЕИО.
(8)
MTI е предоставило официални гаранции по отношение на съответствие с правилата, установени в глава V от приложението към Директива 91/493/ЕИО, и по отношение на изпълнението на изисквания, еквивалентни на установените в посочената директива.
(9)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Ministry of Trade and Industry (MTI) е компетентният орган за Намибия за удостоверяването на съответствието на рибните продукти и продуктите от аквакултури с изискванията на Директива 91/493/ЕИО.
2. South Africa Bureau of Standards (SABS) е техническият орган, упълномощен от MTI да извършва инспектирането и сертифицирането на съответствието на рибните продукти и продуктите от аквакултури по отношение на изискванията на Директива 91/493/ЕИО.
Член 2
Рибните продукти и продуктите от аквакултури с произход от Намибия трябва да отговарят на следните изисквания:
1.
всяка пратка трябва да бъде съпровождана от оригинал на здравен сертификат с пореден номер и дата, надлежно попълнен и подписан, състоящ се само от един лист, в съответствие с образеца в приложение А към настоящото решение;
2.
продуктите трябва да произхождат от одобрени предприятия, кораби фабрики, хладилни складове или хладилни кораби, изброени в приложение Б към настоящото решение;
3.
с изключение на замразени рибни продукти в насипно състояние, предназначени за производство на консервирани храни, всички останали опаковки трябва да носят надписа „НАМИБИЯ“ и номера на одобрението/регистрационния номер на предприятието, кораба фабрика, хладилния склад или хладилния кораб, с незаличими букви.
Член 3
1. Сертификатите, посочени в член 2, параграф 1, трябва да бъдат изготвени на най-малко един от официалните езици на държавата-членка на Общността, в която се извършват проверките.
2. Сертификатите трябва да съдържат името, длъжността и подписа на представителя на SABS и официалния печат с цвят, различен от този на останалия текст на документа.
Член 4
Настоящото решение влиза в сила 60 дни след публикуването му в Официален вестник на Европейските общности.
Член 5
Адресати на настоящото решение са държавите-членки.
Съставено в Брюксел на 20 октомври 2000 година.

Labels: 3
0
18
6